ai4bharat/Pralekha huggingface dataset:
وزارت دفاع
آئی این ایس ستپورا، رم آف دی پیسفک  میں شرکت کے لئے ہوائی میں پرل بندرگاہ پہنچا
آئی این ایس ستپورا ،رم آف دی پیسفک آر آئی ایم پی اے سی -2022 میں شرکت کے لئے 27 جون2022 کو ہوائی جزائر میں پرل بندرگاہ پہنچا ۔آئی این ایس ستپورا اور بھارتی بحریہ کا ایک 981 میری ٹائم گشتی طیارہ امریکی بحریہ کی قیادت میں ہردو سال میں ایک مرتبہ ہونے والی رم آف دی پیسفک میں حصہ لے رہا ہے جو بحریہ کی ایک سب سے بڑی فوجی مشق ہے۔ سخت آپریشن اور تربیت کی6 ہفتوں تک جاری رہنے والی بحری مشقوں کا مقصد انٹر آپریبلیٹی یعنی مختلف ماحول میں کام کرنے کی اہلیت کو بڑھانا ہےدوست ملکوں کی بحریہ کے ساتھ اعتماد پیدا کرنا ہے۔کثیر ڈائمینشنل بحری مشقوں کے موجودہ ایڈیشن میں 27 ملک شرکت کررہے ہیں۔
آئی این ایس ستپورا کو ملک کی ہی ٹیکنالوجی سے ڈیزائن کیا گیا ہےاور6ہزار ٹن گائڈڈ میزائل اسٹیک ،فری گیٹ  تیار کیا گیا ہےتاکہ ہوا سطح اور سمندر میں دشمن کو تباہ کیا جاسکے ۔وشاکھا پٹنم میں قائم ایسٹرن جہاز کے فرنٹ لائن یونٹ آئی این ایس ستپورا اس وقت ہندوستان کی آزادی کے 75 ویں سال میں کارروائی کے لئے تعینات کیا گیا ہے۔
سماجی انصاف اور تفویض اختیارات کی وزارت
ٹرانسجینڈر آبادی کی حالت کو بہتر بنانا
نئی دہلی،30- نومبر 2021/ ٹرانسجینڈر افراد کی حالت کو بہتر بنانے کےلئے وزارت نے ’’ٹرانسجینڈرافراد  ایکٹ 2019‘‘نافذ کیا اور اس کی دفعات 10 جنوری 2020 کو نافذ العمل ہیں۔ ٹرانسجینڈر افراد ضوابط یا رولز 2020 ،20 ستمبر 2020 کو مرتب کیا گیا اور گزٹ آف انڈیا میں شائع ہوا۔
21 اگست 2020 کو ٹرانسجینڈر کے حوالے سے حکومت کو پالیسیوں ، پروگراموں،قانون سازی اور منصوبوں کے بارے میں مشورے دینے کے لئے قومی کونسل برائے ٹرانسجینڈر افراد تشکیل دی گئی۔
وزارت نے 25 نومبر 2020 کو ٹرانسجینڈر افراد کے لئے قومی پورٹل شروع کیا ہے۔ کوئی بھی ٹرانسجینڈر درخواست دہندہ دفتر کے ایشو کے ساتھ کسی جسمانی کے بغیر شناخت سرٹی فیکٹ اور شناختی کارڈ حاصل کرسکتا ہے۔ جس شخص کو شناخت کا سرٹی فکیٹ جاری کیا گیا ہے وہ پیدائشی سرٹی فکیٹ میں پہلا نام اور اپنی شناخت سےمتعلق دیگر تمام سرکاری دستاویزات کو تبدیل کرنے کا حق دار ہے۔ وزارت 12 پائلٹ شیلٹر ہوم تیار کئےہیں۔جن کا نام ہے گریمہ گریہہ، شیلٹر ہوم برائے ٹرانسجینڈرافراد اور ان شیلٹر ہوم کے قیام کے لئے کمیونٹی /معاشرے پر مبنی تنظیموں کو مالی مدد فراہم کی ہے۔ یہ پائلٹ شیلٹر ہوم مہاراشٹر۔ گجرات، دہلی ، مغربی بنگال ، راجستھان، بہار ، چھتیس گڑھ ، تمل ناڈو اور اوڈیشہ ریاستوں میں واقع ہیں۔ ان شیلٹر ہوم کابنیادمقصد ضرورت مند ٹرانسجینڈر افراد کو حفاظت اور محفوظ پناہ گاہ فراہم کرنا ہے ۔یہ شیلٹر ہوم بنیادی سہولیات جیسے خوراک ، طبی دیکھ بھال، اور تفریحی سہولیات مہیا کرتےہیں۔ اور ٹرانسجینڈر افراد کے لئے صلاحیت سازی/ہنر مندی کے فروغ کے پروگرام بھی چلاتے ہیں۔ کووڈ وبائی مرض میں لاک ڈاؤں کی مدت کی دوران ایک ہیلپ لائن بھی قائم کی گئی تھی تاکہ تربیت یافتہ ماہر نفسیات کے ذریعہ کووڈ کی مدت کےدوران پریشانی میں مبتلا ٹرانسجینڈر افراد کو نفسیاتی مدد فراہم کی جاسکے۔
سماجی انصاف ا ور تفویض اختیارات کی وزارت نے ایک اسکیم-’’اسمائل‘‘ -حاشیہ پر افراد کے لئے گذربسر اور انٹرپرائز مدد ‘‘ تیار کی ہے، جس میں ذیلی اسکیم –ٹرانسجینڈرافراد کی بہبود کے لئے جامع بحالی /باز آباد کاری ‘‘ شامل ہے۔ ذیلی اسکیم کا فوکس بحالی، بازآباد کاری، طبی سہولیات کی فراہمی، اور مداخلت، مشاورت، تعلیم ، ہنر مندی کے فروغ ٹرانسجینڈر کے معاشی روابط پر ہے۔
سماجی انصاف اور تفویض اختیارات کی وزارت ایسی معلومات کو برقرار نہیں رکھتی ہے۔
باب V،’’ٹرانسجینڈر افراد  ایکٹ، 2019 ‘‘ کا سیکشن 9 فراہم کرتا ہےکہ’’کوئی اسٹبلشمنٹ کسی بھی ٹرانسجینڈر شخص کے ساتھ ملازمت سے متعلق کسی بھی معاملہ میں امتیازی سلوک نہیں کرے گا۔ بشمول بھرتی، پرموشن اور دیگر معاملوں میں۔
اس بات کی معلومات سماجی انصاف اور تفویض اختیارات کے وزیر مملکت جناب اے-نرائن سوامی نے آج لوک سبھا میں پوچھے گئے ایک سوال کے تحریری جواب میں دی۔
ش ح۔ ش ت۔ج
Uno-14009
(Visitor Counter : 90
وزارتِ تعلیم
نیشنل ٹسٹنگ ایجنسی نے مشترکہ داخلہ امتحان  اپریل 2020 کو ملتوی کرد یا
نئی دہلی،31 مارچ / نیشنل ٹسٹنگ ایجنسی  کی جانب سے آئندہ 5،7سے 9 اور 11 اپریل 2020 کو ہونے والی مشترکہ داخلہ امتحان  اپریل 2020 کے امتحان کو ملتوی کرنے کے بارے میں 18 مارچ 2020 کو جاری عوامی نوٹس کے سلسلے میں این ٹی اے نے مزید آگاہ کیا ہے کہ فی الحال یہ امتحان مئی 2020 میں منعقد کرائے جانےکا امکان ہے۔ صحیح تاریخ کا اعلان آنے والے ہفتوں کی صورتحال کا اندازہ لگانے کے بعد کیا جائے گا۔
نیشنل ٹسٹنگ ایجنسی نے امید ظاہر کی ہے کہ جلد ہی معمول کے حالات بحال ہو جائیں گے۔ لیکن فی الحال این ٹی اے اس کا اندازہ کرنے کیلئے حالات پر گہری نظر بنائے ہوئے ہے کہ کیا حالات کے تناظر میں پروگرام میں کسی تبدیلی کی ضرورت ہے۔
اس کے مطابق امتحان کیلئے داخلہ کارڈ اب 15 اپریل 2020 کے بعد اس وقت کی صورتحال کی بنیاد پرجاری کئے جائیں گے۔
این ٹی اے تازہ ترین معلومات کے بارے میں طلبا کو جانکاری دیتا رہے گا اور امتحان کے بارے میں کسی بھی طرح کی تبدیلی اور صحیح تاریخ کی اطلاع انہیں کافی پہلے دے دی جائے گی۔
امیدواروں اور ان کے والدین کو تازہ ترین جانکاری کے لئے jeemain.nta.nic.in اور www.nta.ac.inدیکھتے رہنے کا مشورہ دیا جاتا ہے۔ کسی بھی قسم کی وضاحت کے لئے امیدوار 8287471852, 8178359845, 9650173668, 9599676953, 8882356803 پر بھی رابطہ قائم کر سکتے ہیں ۔
امور داخلہ کی وزارت
مرکزی وزیر داخلہ اور تعاون کے وزیر جناب امت شاہ نے ٹیکنالوجی کے قومی دن کے موقع پرسائنسدانوں کو مبارکباد دی
ٹیکنالوجی کے قومی دن کے موقع پر، میں دور اندیش اور ذہین سائنسدانوں اور ہندوستان کو ایٹمی طاقت بنانے کے لیے ان کی انتھک کوششوں کو خراج تحسین پیش کرتا ہوں
پوکھرن تجربہ آنجہانی اٹل جی کی قیادت میں این ڈی اے حکومت کے وژن اور ہندوستانی کی سائنسی اہلیت کی ایک روشن مثال ہے
آج وزیر اعظم جناب نریندر مودی کی قیادت میں سائنس اور ٹکنالوجی کے میدان میں ہماری ترقی بہت تیز رفتاری سے ہوئی ہے اور ان کی پالیسیوں نے ڈیجیٹل انڈیا اور آتم نربھر بھارت مہم کی مضبوط بنیاد رکھی ہے
ٹیکنالوجی اور ڈیجیٹلائزیشن کے میدان میں ہندوستان کی پیش رفت واقعی قابل ذکر ہے
کووڈ-19وباء کے دوران، ہمارے تکنیکی ماہرین نے دکھایا کہ وہ ریکارڈ وقت میں پی پی ای کِٹ ، ماسک اور کئی کووڈ ویکسین جیسے ضروری سازو سامان تیار کرکے کسی بھی چیلنج کا مقابلہ کر سکتے ہیں
نئی دہلی:11؍مئی2022:
مرکزی وزیر داخلہ اور تعاون کے وزیر جناب امت شاہ نے ٹیکنالوجی کے قومی دن پر سائنسدانوں کو مبارکباد دی۔اپنے ٹوئٹ میں جناب امت شاہ نے کہا’’ٹیکنالوجی کے قومی دن پر میں دور اندیش اورباصلاحیت سائنسدانوں اور ہندوستان کو نیوکلیائی طاقت بنانے کی ان کی انتھک کوششوں کو خراج عقیدت پیش کرتا ہوں۔پوکھرن تجربہ آنجہانی اٹل جی کی قیادت میں ہندوستان کی سائنسی صلاحیت اور این ڈی اے حکومت کی دور اندیشی کی ایک روشن مثال ہے۔‘‘
جناب امت شاہ نے آج کہا ’’وزیر اعظم جناب نریندر مودی کی قیادت میں سائنس اور ٹیکنالوجی کے شعبے میں ہماری ترقی تیزی سے ہوئی ہے اور ان کی پالیسیوں نے ڈیجیٹل انڈیا اور آتم نر بھر بھارت ابھیان جیسی پالیسیوں کے توسط سے زمین تیار کی ہے۔‘‘
مرکزی وزیر داخلہ اور تعاون کے وزیر نے کہا کہ ’’ٹیکنالوجی اور ڈیجٹیلائزیشن کے شعبے میں ہندوستان کی ترقی یقینا ً قابل ذکر ہے۔کووڈ-19وباء کے دوران، ہمارے تکنیکی ماہرین نے دکھایا کہ وہ ریکارڈ وقت میں پی پی ای کِٹ ، ماسک اور کئی کووڈ ویکسین جیسے ضروری سازوں سامان تیار کرکے کسی بھی چیلنج کا مقابلہ کر سکتے ہیں۔
وزیراعظم کا دفتر
وزیراعظم نے نئے سال پر ملک کے عوام کو مبارکباد پیش کی
وزیر اعظم جناب نریندر مودی نے ملک کے عوام کو نئے سال کی مبارکباد پیش کی ہے۔
ایک ٹویٹ میں، وزیر اعظم نے کہا؛
’’آپ کا سال 2023 بہت اچھا گزرے! امید، خوشی اور ڈھیروں کامیابیوں سے بھرا ہو، سب کو بہترین صحت نصیب ہو۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-02
(
صحت اور خاندانی بہبود کی وزارت
ٹی بی کے خاتمہ کے لیے نیشنل اسٹریٹجک پلان
حکومت نے نیشنل اسٹریٹجک پلان  کے نشانے حاصل کرنے کا تہیہ کررکھا ہے۔ 2015 میں ٹی بی کے واقعات فی لاکھ 2017 تھے، جو 2018 میں فی لاکھ 149 ہوگئے اور ٹی بی کا مکمل نوٹیفکیشن 2015 میں 16.2 لاکھ سے بڑھ کر 2019 میں 23.7 لاکھ ہوگیا۔
نیشنل اسٹریٹجک پلان کی رفتار تیز کرنے کے لیے حال ہی میں ایک مہم شروع کی گئی ہے، جس کا نام ہے ‘‘ٹی بی ہارے گا، دیش جیتے گا’’۔ اس کے مقاصد ہیں:ٹی بی کی جلد پہچان کےلیے لوگوں میں صحت سے متعلق رویے کو فروغ دینا۔ٹی بی کے نئے کیسوں کے ابھرنے کی روک تھام کرنا۔
‘ٹی بی ہارے گا، دیش جیتے گا’ کے اہم اجزا مندرجہ ذیل ہیں:
- اس کام میں کمیونٹی کو شامل کرنا
- مواصلات کی وکالت
- صحت اور ڈسپنسریاں اور ٹی بی
- بین وزارتی تال میل
- پرائیویٹ ہیلتھ سیکٹر کو شامل کرنا
- کارپوریٹ سیکٹر کو شامل کرنا
- ٹی بی کے دبے ہوئے انفیکشن کے بندوبست
صحت و خاندانی فلاح وبہبود کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں یہ بات بتائی۔
۔۔۔۔۔۔۔۔۔۔۔
م ن ۔ج۔ ت ع۔
U-523
(Visitor Counter : 45
سماجی انصاف اور تفویض اختیارات کی وزارت
این ایس ایف ڈی سی کے ذریعے مالی امداد یافتہ استفادہ کنندگان
نیشنل شیڈیولڈ کاسٹس فنانس اینڈ ڈیولپمنٹ کارپوریشن  نے اپنی کریڈٹ پر مبنی اسکیموں کے تحت 3.00 لاکھ روپے تک کی سالانہ خاندانی آمدنی والے درج فہرست ذاتوں کے افراد کو زراعت اور اس سے منسلک، چھوٹی صنعتوں اور خدمات بشمول ٹرانسپورٹ سیکٹر کے تحت مختلف اقتصادی سرگرمیوں کے لیے قرض فراہم کیا ہے۔ مزید یہ کہ این ایس ایف ڈی سی اعلیٰ تعلیم اور پیشہ ورانہ تعلیم و تربیت کے حصول کے لیے قرض بھی فراہم کرتا ہے۔ این ایس ایف ڈی سی نے اپنے آغاز سے یعنی فروری 1989 سے 28.02.2023 تک 14.85 لاکھ استفادہ کنندگان  کے مابین 7,339.84 کروڑ روپے تقسیم کیے ہیں، جن کا تعلق شیڈولڈ کاسٹ سے ہے۔
نیشنل شیڈیولڈ کاسٹ فنانس اینڈ ڈیولپمنٹ کارپوریشن  اپنی اسٹیٹ چینلائزنگ ایجنسیوں  / چینلائزنگ ایجنسیوں  کے ذریعے 3 لاکھ روپے تک کی سالانہ خاندانی آمدنی والے درج فہرست ذات کے ہدف والے گروپ کے لیے رعایتی شرح سود پر کریڈٹ پر مبنی اسکیمیں مغربی بنگال سمیت ہندوستان کی تمام ریاستوں/ مرکز کے زیر انتظام علاقوں  میں نافذ کررہا ہے اور مغربی بنگال میں 28.02.2023 تک 3,83,179 مستفیدین کے مابین 516.44 کروڑ روپے تقسیم کیے جا چکے ہیں۔
یہ جانکاری سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں دی۔
وزارت دفاع
بھارتی بحریہ کے ذریعہ پوری کے نزدیک واقع گاوؤں میں قائم کئے گئے بھارتی کیمپ اور کمیونٹی کچن
نئیدہلی06 مئی۔ازحدشدیدگردابی طوفان ’فانی ‘کے پس منظر میں پوری اور اس کے گردونواح میں واقع گاؤں میں سب سے زیادہ متاثرہ افراد کی فوری راحت رسانی اور امداد کے لئے بھارتی بحریہ نے اپنی مربوط ہیلی کاپٹر خدمات کا استعمال کرکے تین بحری جہازوں کے توسط سے راحتی آپریشن جاری رکھا ہے۔ہیلی کاپٹروں کی مدد سے سیلاب زدہ علاقوں میں نیز سڑک کے راستے ناقابل رسائی علاقوں میں کھانے کے پیکٹ گرائے جارہے ہیں ۔اس کے علاوہ پوری میں موضع پینٹا کوٹہ میں راحتی کیمپ اور کمیونٹی کچن قائم کئے گئے ہیں تاکہ راحت رسانی کا کام انجام دیا جاسکے ۔ پانچ مئی 2019سے ایک ہزار افراد کا عملہ مصروف عمل ہے۔ چھتارگڑھ گاؤں میں پانچ ہزار لیٹر پینے کا صاف ستھرا پانی آئی این ایس چلکا کی مدد سے پہنچایا گیا ہے ۔سڑک کے راستے وشاکھاپٹنم سے پانچ ہزار لیٹر بوتل بند پانی بھی متاثرہ علاقوں میں راحتی کیمپ تک پہنچا یا گیا ہے۔
مندر انتظامیہ کی درخواست پر آئی این ایس چلکا کی بحریہ غوطہ خور ٹیم نے کلّی جائی پلوٹنگ جٹی کے کنارے کنارے جمع ہوئی گاد ، پلاسٹک اور دیگر غیر نامیاتی کچرے کو ہٹانے کے لئے غوطہ خوری آپریشن چلائے ہیں اور جٹی کے ارد گرد زیر آب کیفیت کا تجزیہ کیا ہے تاکہ تمام آپریشن محفوظ طریقے سے انجام دیا جاسکے ۔6 غوطہ خوروں کی ٹیم نے دو گھنٹے تک کارروائی کی اور خصوصی سازوسامان کا استعمال کیا ۔واضح رہے کہ فلوٹنگ جٹی کا استعمال سیاحوں کی کشتیوں کو لانے لے جانے کے لئے کیا جارہا تھا جو مذکورہ گردابی طوفا ن سے متاثر ہوگئی تھی۔ 100 کلومیٹر سے بھی زائد سے چلنے والی ہواؤں کی رفتار نے جٹی کے ارد گرد بالو ، پلاسٹک اور دیگر غیر نامیاتی کچرہ جمع کردیا تھا جس کے نتیجے میں بڑی کشتیوں کو جٹی تک لانا مشکل تھا۔جٹی کے چاروں طرف ایسا ہی کچرہ جمع ہوگیا تھا اور مین لینڈ سے جزیرے کا تعلق ختم ہوگیا تھا۔
طبی امداد بہم پہنچانے کے لئے بحریہ کی طبی ٹیموں نے اوڈیشہ میں چھترا گڈ اور جانکیہ میں چار مقامات پر میڈیکل کیمپ قائم کئے ہیں ۔ تقریبا ََ 150 عملے کو طبی امداد بہہم پہنچائی گئی ہے اور ضرورتمندوں میں ادویہ تقسیم کی گئی ہیں ۔ طبی ٹیموں نے پانی اور خراب پانی کے استعمال کے نتیجے میں پیدا ہونے والے امراض کےتئیں بھی گاؤں والوں کو خبردار کیا ہے اور انہیں صحت سے متعلق دیگر معاملات کی بھی جانکاری دی ہے۔ ٹیم نے گردابی طوفان کے نتیجے میں پھنسے ہوئے گاؤں والوں تک کھانے پینے کا سامان پہنچانے میں بھی مدددی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-2047
(Visitor Counter : 43
سماجی انصاف اور تفویض اختیارات کی وزارت
اقتصادی طور پر کمزور طبقوں کے ریزرویشن کے لئے ضابطہ
سماجی انصاف اور تفویض اختیارات کے وزیر ڈاکٹر وریندر کمار نے آج لوک سبھا میں ایک تحریری جواب میں بتایا کہ آئین کے  ترمیمی قانون 2019 کے مطابق تعلیمی اداروں میں داخلے اور روزگار میں اقتصادی طور پر کمزور طبقوں کے لئے 10 فیصد کا ریزرویشن نافذ کیا گیا ہے۔ اسے سپریم کورٹ میں چیلنج کیا گیا ہے اور یہ معاملہ سپریم کور ٹ میں زیر غور ہے۔
تفصیلی مطالعہ کے بعد اقتصادی طور پر کمزور طبقوں کے مستفدین کی شناخت کرنے کے لئے 8 لاکھ روپے کی سالانہ فیملی آمدنی کی حد طے کی گئی تھی۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U-14298
(Visitor Counter : 111
الیکٹرانکس اور اطلاعات تکنالوجی کی وزارت
اطلاعاتی ٹکنالوجی کے وزیر مملکت جناب راجیو چندر سیکھر نے مائی گوو کی ساتویں سالگرہ کی تقریب کے دوران مائی گوو ساتھیوں اور متعلقہ فریقوں سے بات چیت کی
نئی دہلی،26 جولائی ،2021 / وزیراعظم نریندر مودی نے 26 جولائی، 2014 کو جب سے مائی گوو کا آغاز کیا ہے اس میں 18 ملین سے زیادہ لوگ شامل ہو چکے ہیں۔ تقریباً سبھی سرکاری محکموں نے اپنے شہریوں کی سرگرمیوں ، کوالیٹی سازی کے لیے صلاح مشوروں اور مختلف سرکاری اسکیموں اور پروگراموں کے بارے میں شہریوں کو معلومات فراہم کرنے کے لیے مائی گوو پلیٹ فارم کو بڑھاوا دیا ہے۔
آج اس کی ساتویں سالگرہ پر ایک مائی گوو مثبت مذاکرہ  منعقد کیا گیا۔ اس کی میزبانی اتر پردیش کے وزیراعلیٰ یوگی آدتیہ ناتھ ، الیکٹرانک اور آئی ٹی ، ریلویز اور مواصلات کے مرکزی وزیر جناب اشونی ویشنو؛ الیکٹرانک اور آئی ٹی ، چھوٹی صنعتوں اور ہنر مندی کے فروغ کے وزیر مملکت جناب راجیو چندر سیکھر؛ ایم ای آئی ٹی وائی کے سکریٹری جناب اجے ساوہنے اور مائی گوو کے سی ای او ، جناب ابھیشیک سنگھ نے کی۔
حاضرین جلسہ میں مائی گوو ساتھی اور متعلقہ فریقین موجود تھے جن میں سرکردہ صارفین ، مقابلوں کے فاتحین ، کووڈ جانباز اور مواد فراہم کرنے والے افراد موجود تھے۔
مائی گوو ساتھیوں و متعلقہ فریقین اور وزیر مملکت جناب راجیو چندر سیکھر ، مائی گوو کے سی ای او جناب ابھیشیک سنگھ کے درمیان ایک آزادنہ بات چیت کا اجلاس بھی منعقد کیا گیا۔ یور اسٹوری کی بانی اور سی ای او شردھا شرما ، پدم بھوشن اور پدم شری پنڈت وشیو موہن بھٹ، جو ہندوستانی کلاسیکی موسیقار ہے ، منی پور کی پیش پیش رہنے والی صحت کارکن مائی بام رنیتا دیوی ، جنہوں نے کووڈ – 19 سے نمٹنے کے لیے ایک تخلیقی انداز کا رقص علاج فروغ دیا۔ معمر اور زندگی کے آخری دور سے دوچار مریضوں کا علاج کیا اور ایک آئی اے ایس افسر اشوتوش کلکرنی جنہوں نے 2018 سے 2019 کے درمیان مائی گوو سولیوسنز آرکیٹیکٹ نے کام کیا ، ان بھی شخصیتوں سمیت مائی گوو ساتھیوں اور متعلقہ فریقین نے مائی گوو پلیٹ فارم کے اپنے خوشگوار تجربوں کے بارے میں بتایا اور عالمی وبا کے دوران مائی گوو نے جو اہم رول ادا کیا اس کو اجاگر کیا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7053
(Visitor Counter : 134
وزارت دفاع
وشاکھاپٹنم میں ہندوستانی بحریہ  اور فرانسیسی بحریہ  کی شراکت داری میں سمندری مشق
ہندوستانی بحریہ کے جہاز آئی این ایس رانا، ایک ہدف شدہ میزائل شکن اور ملک کے اندر تیار کردہ ساحلی گشتی جہاز آئی این ایس سمیدھا نے 30 جون، 2023 کو خلیج بنگال میں فرانسیسی بحریہ کے جہاز ایف ایس سرکاف کے ساتھ سمندری شراکت داری مشق  کیا۔ فیئیٹ زمرہ کے جنگی جہاز سرکاف نے 26 سے 29 جون، 2023 تک وشاکھاپٹنم کا دورہ کیا اور ہندوستانی بحریہ کے جہازوں کے ساتھ کئی سرگرمیوں میں حصہ لیا، جس میں پیشہ ور اور سماجی سرگرمی، کھیل کے پروگرام اور کراس ڈیک دورے شامل تھے۔
وشاکھاپٹنم سے روانگی پر، ایف ایس سرکاف نے آئی این جہازوں رانا اور سمیدھا کے ساتھ مختلف سمندری مشقیں کیں، جن میں اسٹریٹجک جنگی مشق، سمندر میں دوبارہ سپلائی  نقہ نظر، جنگی طیاروں کے خلاف فضائی سیکورٹی اور کراس ڈیک ہیلی کاپٹر آپریشن شامل رہے۔ مشق کا اختتام دونوں بحریہ کے درمیان گہری دوستی کی تصدیق کرتے ہوئے جہازوں کے درمیان ایک روایتی وداعی اسٹیم پاسٹ کے ساتھ ہوا۔ ایف ایس سرکاف کا ہندوستانی دورہ ہندوستانی بحریہ اور فرانسیسی بحریہ کے درمیان مضبوط رشتے کی علامت ہے۔
اس سے پہلے اسی سال ایف ایس لا فیئیٹ، ایک فریگیٹ اور ایف ایس ڈکسمیوڈ، ایک مسٹرل کلاس حملہ آور زمرہ کے جہاز نے 10 سے 11 مارچ، 2023 تک ایک ہدف شدہ میزائل فریگیٹ آئی این ایس سہیادری کے ساتھ ایک مشترکہ مشق میں حصہ لیا تھا۔
کانکنی کی وزارت
کانوں کی وزارت نے نیشنل منرل ایکسپلوریشن ٹرسٹ کو، تلاش وجستجو اورصلاحیتوں میں اضافہ کرنے کی غرض سے ، 154.84کروڑروپے کی منظوری دی
کانوں کی وزارت کے تحت ، نیشنل منرل ایکسپلوریشن ٹرسٹ  کی ایگزیکیٹو کمیٹی کی  کی میٹنگ ، کانوں کی وزارت کے سکریٹری ، جناب وویک بھاردوراج کی صدارت میں منعقد کی گئی ۔
میٹنگ کے دوران ، تلاش وجستجو کے کاموں میں معدنیات کی تلاش وجستجو اورادارہ جاتی صلاحیتوں کو تقویت بہم پہنچانے کی غرض سے 154.84کروڑروپے کے بقدر پروجیکٹوں کی منظوری دی گئی۔ معدنیات کی تلاش اورجستجو کے پروجیکٹوں میں ، گریفائٹ ، لوہا، کوئلہ ، زنک اوراس سے متعلقہ معدنیات باکسائٹ ، بنیادی دھات ، نکل ، کوبالٹ ) ، ٹن اور متعلقہ معدنیات ، مینگانیز اورچونے کے پتھرشامل ہیں تاکہ ملک میں معدنیات کی تلاش اورجستجوکے کاموں کوفروغ دیاجاسکے ۔
بھارت کے ارضیاتی سروے  ، کانوں کے بھارتی ادارے  اورریاستوں کے ڈی جی ایمس /ڈی ایم جیزکی معدنیات کی تلاش اورجستجو اورادرہ جاتی صلاحیتوں میں اضافے کے مقصد سے مالی امداد کی بھی منظوری دی گئی ہے ۔
تلاش اورجستجوکے کاموں میں مصروف ایجنسیوں کو معدنیات کی تلاش اورجستجوسے متعلق ان پروجیکٹوں اورمالی امداد کی بدولت ، ملک کو قابل نیلامی معدنیاتی بلاکس فراہم ہوں گے اور کان کنی کے شعبے میں آتم نربھربھارت کوحقیقت کی شکل دینے میں بھی مدد ملے گی ۔
بھارت کا مسابقتی کمیشن
سی سی آئی نے سیمنس لمیٹڈ کے ذریعہ سی اینڈ ایس الیکٹرک لمیٹڈ کے مجوزہ حصول کی منظوری دی
نئی دہلی،20 اگست :
ہندوستان کے مسابقتی کمیشن  نے سیمنس لمیٹڈ کے ذریعہ سی اینڈ ایس الیکٹرک لمیٹڈ کے مجوزہ حصول کی منظوری دی ہے۔ مجوزہ امتزاج میں سیمنز لمیٹڈ  کے ذریعہ سی اینڈ ایس الیکٹرک لمیٹڈ  کے 100 فیصد حصص پونجی کا حصول شامل ہے۔
مجوزہ امتزاج کے بند ہونے کے وقت سی اینڈ ایس کے کاروبار کے دائرہ میں کم وولٹیج  سوئچ گیئر اجزاء اور پینلز ، ایل وی اور میڈیم وولٹیج  پاور بسبرس کے ساتھ ساتھ سی اینڈ ایس کے تحفظ اور میٹرنگ کے آلات شامل ہوں گے۔ سی اینڈ ایس کے کچھ دوسرے کاروبار جیسے ایم وی سوئچ گیئر اور پیکیج سب اسٹیشن ، لائٹنگ ، ڈیزل جنریٹنگ سیٹ ، انجینئرنگ ، خریداری اور تعمیراتی کاروبار اور "ایٹاکوم" بسبرس کے کاروبار کو موجودہ سی اینڈ ایس کے پروموٹروں کے ذریعہ برقرار رکھا جائے گا۔
سیمنز انڈیا بجلی کی پیداوار اور تقسیم ، عمارتوں اور تقسیم شدہ توانائی کے نظاموں کے لئے انٹلی جنٹ انفراسٹرکچر اور عمل اور مینوفیکچرنگ صنعتوں میں آٹومیشن اور ڈیجیٹلائزیشن کے شعبوں پر مرکوز ہے۔ یہ ریل اور سڑک ٹرانسپورٹ کے لئے اسمارٹ نقل و حمل کا حل اور اسمارٹ شہروں کے لئے بنیادی ڈھانچے کا حل بھی فراہم کرتا ہے۔
سی اینڈ ایس برقی سوئچ گیئر ، بجلی کی حفاظت اور بجلی کی تقسیم کے مختلف سامان تیار کرتا ہے۔ سی اینڈ ایس کا برقی ٹھیکیداری کا کاروبار بھی ہے جو صنعتی اور تجارتی بجلی کاری ، سب اسٹیشنوں اور پاور پلانٹس کے لئے فوری حل پیش کرتا ہے۔ اس کے علاوہ سی اینڈ ایس گرڈ سے منسلک شمسی فوٹو وولٹائک پاور پلانٹس کے ڈیزائن اور اس پر عملدرآمد میں بھی مصروف ہے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کا مینوفیکچرنگ میں تعاون
نئی دہلی:06؍دسمبر، 2021۔ایم ایس ایم ای کا سیکٹر ہندوستانی معیشت کا ایک اہم سیکٹر ہے۔ اعداد وشمار اور نفاذ کی وزارت کے مرکزی اعداد وشمار دفتر  سے موصولہ معلومات کے مطابق سال 19-2018 اور 20-2019 کے دوران کُل ہند مینوفیکچرنگ کی مجموعی پیداوار میں ایم ایس ایم ای کی پیداوار کا حصہ بالترتیب 36.9 فیصد اور 36.9 فیصد رہا۔
کمرشیل انٹلی جنس اینڈ اسٹیٹسٹکس کی ڈائریکٹوریٹ جنرل سے موصولہ معلومات کے مطابق سال 20-2019 اور 21-2020 کے دوران کُل ہند برآمدات میں ایم ایس ایم ای کی مصنوعات کی حصہ داری بالترتیب 49.8 اور 49.4 فیصد رہی۔
مذکورہ معلومات ایم ایس ایم ای کے مرکزی وزیر جناب نارائن رانے نےآج راجیہ سبھا میں ایک سوال کے تحریری جواب میں فراہم کیں۔
-----------------------
ش ح۔وا۔ ع ن
U NO: 13812
(Visitor Counter : 97
نوجوانوں کے امور اور کھیل کود کی وزارت
اسپورٹس اتھارٹی آف انڈیا اورنیشنل رائفل ایسوسی ایشن آف انڈیامشترکہ طور پر نیشنل شوٹنگ کیمپ کو یقینی بنانے کی ذمہ داری نبھائیں گے، اس کے لیے محفوظ بائیوببل میں تربیت جاری ہے۔
نئی دلّی ، 13/اکتوبر 2020 / اولمپک شوٹرس کے لیے نیشنل شوٹنگ کیمپ کا انعقاد ڈاکٹر کرنی سنگھ شوٹنگ رینج میں کیا جائے گا، جس کا اعلان گزشتہ ہفتے کیا گیا ہے۔ دو ماہ کی مدت کے لیے چلنے والا یہ کیمپ 15 اکتوبر سے 17 دسمبر تک جاری رہے گا۔ ایتھلیٹ کے محفوظ طریقے سے تربیت اور پریکٹس کے لیے اور کورونا وائرس کو پھیلنے سے روکنے کے لیے ایک محفوظ بائیوببل بنائے رکھنے کی ذمہ داری اسپورٹس اتھارٹی آف انڈیا  اور نیشنل رائفل ایسوسی ایشن آف انڈیا  کی ہوگی، جو کہ اسٹینڈر ڈ آپریٹنگ پروسیجر  پر عمل کریں گے۔
شوٹنگ رینج کے رکھ رکھاؤ کی ذمہ داری ڈاکٹر کرنی سنگھ شوٹنگ رینج کے ایڈمنسٹریٹر کی ہی ہے۔ حفاظت کے پیش نظر شوٹنگ رینج کے احاطے کوکیمپرز اور رینج اہلکاروں کے درمیان رابطہ کو کم سے کم کرنے کے لیے خطرے کے نوعیت کے اعتبار سے گرین، اورینج، ایلو اور ریڈ زون میں تقسیم کیا گیا ہے۔
این آر اے آئی کھیل کے مقام کے قریب ہی واقع ایک ہوٹل میں قیام وطعام کا بندوبست کرے گی، جس کے لیے موجودہ اصولوں کے مطابق ایس اے آئی تعاون کرے گی۔ ہوٹل سے شوٹنگ رینج میں داخلے کے مقام پر محفوظ بائیوببل کو برقرار رکھنے کےلیے ایس او پی پر عمل کرنا این آر اے آئی کی ذمہ داری ہوگی۔ این آر اے آئی نے کورنٹائن کا پروگرام تیار کیا ہے، جس میں دلی-این سی آر سے باہر سے آنے والے شوٹرز /کوچز کو 7 دن کے لیے ایک ہوٹل میں کورنٹائن کیا جائے گا۔ دلی- این سی آر میں رہنے والے شوٹرز/ کوچز کو 7 دن کی کورنٹائن کی مدت کے لیے اپنے ٹھہرنے کے مقام پر کورنٹائن/ سیلف آئیسولیشن میں رکھنا ہوگا۔اس کے بعد وہ کیمپ کی پوری مدت کے دوران ہوٹل میں کیمپرز کے ساتھ شریک ہوسکتے ہیں۔
این آر اے آئی کے سکریٹری راجیوبھاٹیا نے کہا کہ ‘ایس اےآئی کے ذریعے جاری کیے گئے ایس او پی میں تحفظ کے طور طریقے بہت جامع ہیں۔ مارچ میں ملک گیر سطح پر لاک ڈاؤن نافذ ہونے کے بعد سے یہ پہلا نیشنل کیمپ ہوگا۔ محفوظ اور آرام دہ ماحول میں کارکردگی کے مظاہرے کے لیے شوٹرز کے واسطے تمام اقدامات کیے گیے ہیں’۔
تمام شوٹرز اور کوچز کا لازمی طور پر کووڈ-19 ٹسٹ کرایا جائے گا، جو کہ ہوٹل میں ہوگا اور اس کا انتظام این آر اے آئی کے ذریعے کیا جائے گا۔
۔۔۔۔۔۔۔۔۔۔۔۔۔۔


U.No.6329
(Visitor Counter : 144
مواصلات اور اطلاعاتی ٹیکنالوجی کی وزارت
ٹرائی نے مواصلاتی خدمات فراہم کنندگان کے ساتھ مواصلاتی خدمات کے معیار کا جائزہ لیا
غیر مطلوب تجارتی مواصلات پر تشویش کا اظہار کیا
دی ٹیلی کام ریگولیٹری اتھارٹی آف انڈیانے صارفین کے سامنے آنے والی مواصلاتی خدمات کی کوالٹی سے متعلق ایشوز اور غیر مطلوب تجارتی مواصلاتکے خطرات کے جائزے کے لئےکل یہاں اہم مواصلاتی خدمات فراہم کنندگان کےساتھ ایک میٹنگ کی۔
اتھارٹی نے ٹی ایس پی کو صارفین کے ذریعے خدمات کی کوالٹی اور تجربے کے معیار میں واضح اصلاح دکھانے کےلئے فوری قدم اٹھانے کی ہدایت کی ہے۔ٹی ایس پی نے کال موٹنگ وِن وے اسپیچ کے ایشو کا تجزیہ کرنے اور ترجیحات کی بنیاد پر اصلاحی کارروائی کرنے کے لئے کہا گیا تھا۔ انہیں کہا گیا تھا کہ 5جی نیٹ ورک شروع کرتے وقت ٹی ایس پی کو یہ یقینی بنانا چاہئے کہ موجودہ مواصلاتی خدمات کی کیو او ایس میں کم سے کم گڑبڑی یا گراوٹ ہو۔
ٹی ایس پی کو یہ بھی معلومات دی گئی کہ ٹرائی طویل مدت کے نیٹ ورک آؤٹیج کے واقعات کی قریبی نگرانی کررہا ہے۔ایسی آؤٹیج خدمات کی کوالٹی اورصارف تجربے پر منفی اثرات ڈالتے ہیں۔تمام مواصلاتی خدمات فراہم کنندگان کو کسی بھی ضلع یا ریاست میں اس طرح کے آؤٹیج کی اطلاع ٹرائی کو دینے کے لئے کہا گیا تھا۔ضرورت پڑنے پر ٹرائی اس سلسلے میں مناسب ضابطہ لانے پر غور کرسکتا ہے۔
ٹرائی نے ٹی ایس پی کو کیو او ایس معیارات کے لئے آن لائن ڈاٹا جمع کرنے کے لئے سسٹم منصوبہ بنانے اور اسے نافذ کرنے ، ساتھ ہی لائسنس خدمات شعبہ، ریاستی سطح یا کم مطالعاتی سطح کے ساتھ کارروائی رپورٹ تیار کرنے کے لئے ان کی پروسیسنگ کے لئے کہا۔یہ ٹی ایس پی کے ذریعے کیو او ایس کارروائی رپورٹنگ کے عمل کو آسان کرے گااور اس طرح عمل آوری کے دباؤ میں کمی لائے گا۔
5جی خدمات کے رول آؤٹ کے لئے قائم کئے جارہے نیٹ ورک کے پیمانے اور شکل کو اور مختلف صنعتی کام کے علاقوں کے ذریعے وضع کئے جارہے اہم استعمال کے معاملوں کو ذہن میں رکھتے ہوئے ٹرائی نے ٹی ایس پی کی 24x7اور 360-ڈگری کی بنیاد پر ٹی ایس پی کے ذریعے داخلی کیو او ایس نگرانی کے لئے سسٹم نافذ کرنے کے لئے کہا ہے۔معیارات کے مطابق نیٹ ورک سہولتوں کا بے جا استعمال اور کیو او ایس نگرانی و نظم کے لئے اے آئی ؍ایم ایل تکنیکوں کو اپنانے کے لئے بھی صلاح دی گئی تھی۔
ٹرائی نے ٹی ایس پی کو 16؍فروری 2023 کو ٹرائی کے ذریعے جاری دو احکامات کو مرحلہ وار طریقے سے نافذ کرنے کے لئے بھی کہا ہے۔ یہ دو ہدایات کچھ ٹیلی مارکیٹرز کے ذریعے پرنسپل اینٹی ٹیز کے ہیڈر اور میسیج ٹیمپلیٹ کے غلط استعمال کو روکنے کے لئے اور ٹیلی فون نمبروں کا استعمال کرنے والے ٹیلی مارکیٹرز سمیت غیر قانونی یا غیر اندراج شدہ ٹیلی مارکیٹرز کے پیغامات کو بھی روکنے کےلئے اور اندراج شدہ ٹیلی مارکیٹرز یا 10عدد کی تعداد سے غیر مطلوب کال کو کم کرنے اور انہیں نظم و نگرانی کے لئے ڈی ایل ٹی پلیٹ فارم پر لانے کے لئے جاری کئے گئے ہیں۔